
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ
 
Ո Ր Ո Շ ՈՒ Մ
 
————————— 2021 թվականի N —— Ն

 
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՄԱՐՏԻ 23-Ի N 380-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ  
ԿԱՏԱՐԵԼՈՒ ՄԱՍԻՆ
 
 
Ղեկավարվելով «Նորմատիվ իրավական ակտերի մասին» օրենքի 33-րդ և       34-րդ հոդվածներով` Հայաստանի Հանրապետության կառավարությունը որոշում է.
1. Հայաստանի Հանրապետության կառավարության 2021 թվականի մարտի 23-ի «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» թիվ 380-Ն որոշման 2-րդ կետում «երկու» բառը փոխարինել «հինգ» բառով, իսկ «1,198,500.0» թիվը փոխարինել «1,633,496․0» թվով։   
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: 



ՀԻՄՆԱՎՈՐՈՒՄ
«Հայաստանի Հանրապետության 2021 թվականի մարտի 23-ի N 380-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման վերաբերյալ

1. Իրավական ակտի անհրաժեշտությունը (նպատակը)
Ներկայացվող նախագծի նպատակը Ադրբեջանի կողմից 2020 թվականի սեպտեմբերի 27-ին սանձազերծված պատերազմի տնտեսական և սոցիալական հետևանքները մեղմելու համար Արցախի Հանրապետությունում հաշվառված կամ փաստացի բնակված քաղաքացիներին 4 ամիս ժամկետով ամսական դրամական օգնություն տրամադրելու միջոցառման շրջանակներում 2021 թվականի մարտ ամսվա համար Արցախի Հանրապետության աշխատանքի, սոցիալական և միգրացիայի հարցերի նախարարության կողմից 68000 դրամ օգնություն տրամադրելու (նշանակելու և վճարելու)  համար անհրաժեշտ ֆինանսական միջոցներ հատկացնելն է։

1.2. Կարգավորման հարաբերությունների ներկա վիճակը և առկա խնդիրները 
Կառավարության 2021 թվականի  մարտի 23-ի N 380-Ն որոշմամբ վերը նշված միջոցառման համար հատկացվել է  7,548,000.0 հազ․ դրամ։ 
Ըստ Կառավարության 2021 թվականի  փետրվարի 18-ի N 218-Լ որոշմամբ հաստատված՝ Արցախի հանրապետությունում հաշվառված կամ փաստացի բնակված քաղաքացիներին 4 ամիս ժամկետով ամսական դրամական օգնություն տրամադրելու կարգի 2-րդ կետի համաձայն՝ տվյալ ամսվա դրամական օգնությունը տրամադրում (նշանակում և վճարում)  է՝
1) Արցախի Հանրապետության աշխատանքի, սոցիալական և միգրացիայի հարցերի նախարարությունը, եթե շահառուն Արցախի Հանրապետությունում 63 տարին լրացած կենսաթոշակառու է կամ անկախ տարիքից՝ հաշմանդամություն ունեցող կենսաթոշակառու է՝ առանց շահառուների կողմից դիմում ներկայացնելու, կենսաթոշակների վճարման տվյալ ամսվա ցուցակների հիման վրա.
2) Հայաստանի Հանրապետության աշխատանքի և սոցիալական հարցերի նախարարության սոցիալական ապահովության ծառայությունը (այսուհետ՝ ծառայություն), եթե անձը շահառու է և չի հանդիսանում կարգի 2-րդ կետի 1-ին ենթակետում նշված անձ՝ էլեկտրոնային եղանակով ներկայացվող դիմումի հիման վրա:
Ըստ այդմ, Կառավարության 2021 թվականի  մարտի 23-ի N 380-Ն որոշմամբ հատկացվել է 7,548,000․0 հազար դրամ (111000 շահառուի հաշվարկով), որից 1,198,500.0 հազ. դրամը (17625 շահառուի հաշվարկով) որպես դրամաշնորհ, հատկացվել է Արցախի Հանրապետության կառավարությանը։ 
2021 թվականի մարտ ամսվա վճարման ցուցակներով, հաշվի առնելով շահառուների չափորոշիչները՝
1) ըստ Արցախի Հանրապետության աշխատանքի, սոցիալական և միգրացիայի հարցերի նախարարությունից ստացված տեղեկատվության՝ իրենց կողմից վճարման ենթակա գումարը կազմել է 1,633,496․0 հազ․ դրամ (24022 շահառուի համար)։
2) ըստ ծառայությունից ստացված տեղեկատվության՝ իրենց կողմից վճարման ենթակա գումարը կազմել է 5,264,560․0 հազ․ դրամ (77420 շահառուի համար)։
 Ըստ այդմ, անհրաժեշտ է ավելացնել խնդրո առարկա միջոցառման շրջանակներում շահառուներին դրամական օգնություն տրամադրելու համար Արցախի Հանրապետության կառավարությանը տրամադրվող դրամաշնորհի գումարի չափը։

1.3. Առկա խնդրի առաջարկվող լուծումը
Հաշվի առնելով վերը նշվածը՝ առաջարկվում է ընդունել ներկայացվող նախագիծը։ 
2. Կարգավորման առարկան
Ներկայացված նախագծով առաջարկվում է հստակեցնել Արցախի Հանրապետությունում հաշվառված կամ փաստացի բնակված քաղաքացիներին 4 ամիս ժամկետով ամսական դրամական օգնություն տրամադրելու միջոցառման շրջանակներում 2021 թ․ մարտ ամսվա համար շահառուներին դրամական օգնություն տրամադրելու համար Արցախի Հանրապետության կառավարությանը տրամադրվող դրամաշնորհի գումարի չափը։
Այս նպատակով պետք է հատկացնել 434,996․0 հազ․ դրամով (1,633,496․0-1,198,500.0) ավելի դրամաշնորհ կամ 1,633,496․0 հազ․ դրամ՝ Կառավարության 2021 թվականի  մարտի 23-ի N 380-Ն որոշմամբ նախատեսված՝ 1,198,500.0 հազար դրամի փոխարեն։
Ընդ որում, հարկ է նկատի ունենալ, որ Կառավարության 2021 թվականի  մարտի 23-ի N 380-Ն որոշմամբ խնդրո առարկա միջոցառման համար (1205 Ծրագրի 12010 Միջոցառում) հատկացված գումարը բավարար է դրամաշնորհի լրացուցիչ գումարը հատկացնելու համար, իսկ այդ որոշման Հավելվածներում փոփոխություններ կատարելու անհրաժեշտություն չկա։ 
Միաժամանակ, հաշվի առնելով Կառավարության 2021 թվականի  մարտի 23-ի N 380-Ն որոշման ուժի մեջ մտնելու (24.03.2021 թ.) և դրամաշնորհը հատկացնելու (որոշումն ուժի մեջ մտնելուց հետո երկու աշխատանքային օրվա ընթացքում) ժամկետները՝ Նախագծով առաջարկվում է դրամաշնորհը հատկացնել որոշումն ուժի մեջ մտնելուց հետո հինգ աշխատանքային օրվա ընթացքում։
 
3. Իրավական ակտի կիրառման դեպքում ակնկալվող արդյունքը
Նախագիծն ընդունվելու դեպքում ՀՀ 2021 թվականի պետական բյուջեից 1205 Ծրագրի 12010 Միջոցառման իրականացման համար հատկացված գումարից, դրամաշնորհի տեսքով, բավարար միջոցներ կտրամադրվեն Արցախի Հանրապետության աշխատանքի, սոցիալական և միգրացիայի հարցերի նախարարությանը՝ Արցախի Հանրապետությունում հաշվառված կամ փաստացի բնակվող քաղաքացիներին 2021 թվականի մարտ ամսվա համար 68000 դրամի չափով օգնություն տրամադրելու (նշանակելու և վճարելու)  նպատակով։

ՏԵՂԵԿԱՆՔ

«Հայաստանի Հանրապետության 2021 թվականի մարտի 23-ի N 380-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ  պետական բյուջեում ծախսերի և եկամուտների ավելացման կամ նվազեցման վերաբերյալ 

«Հայաստանի Հանրապետության 2021 թվականի մարտի 23-ի N 380-Ն որոշման մեջ փոփոխություններ կատարելու մասին» ՀՀ կառավարության որոշման  նախագծի ընդունման դեպքում Հայաստանի Հանրապետության պետական բյուջեի ծախսերը և եկամուտները չեն փոխվի։

ՏԵՂԵԿԱՆՔ
«Հայաստանի Հանրապետության 2021 թվականի մարտի 23-ի N 380-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ իրավական ակտերում փոփոխություններ կատարելու անհրաժեշտության վերաբերյալ

«Հայաստանի Հանրապետության 2021 թվականի մարտի 23-ի N 380-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման դեպքում այլ իրավական ակտերում փոփոխություններ կատարելու անհրաժեշտության չկա:
